ผมเริ่มมีอาการแขนขาเปรี้ยๆ แบบเมื่อยล้าตลอดเวลาแต่ไม่ถึงกับอ่อนแรงมาประมาน3-4ปี อาการรบกวนชีวิตแต่ไม่หนักมาก แต่มา1ปีหลัง มีอาการมึนหัว ตาพร่าบางครั้ง ตามองเป็นหยักไย่ เวลาเดินรู้สึกโคลงเคลง นอนไม่ค่อยหลับ หลับๆตื่นๆ เวลาจะเคลิ้มหลับจะมีอาการตื้อหัวมาก ทำให้ไม่อยากจะหลับ อยากรู้ว่าอาการของผมเข้าข่ายโรคอะไรได้มั่ง ต้องปรึกษาแพทย์ด้านไหน คือผมชอบกินหมากฝรั่งที่มีส่วนผสมของแอสปาแตม มาตั้งแต่มัธยม ไม่ทราบว่ามันมีส่วนทำให้เกิดอาการเหล่านี้ไะครับ
สวัสดีครับ จากอาการทั้งหมดที่กล่าวมา ขอแนะนำว่าควรไปพบแพทย์ผู้เชี่ยวชาญด้านประสาทวิทยา (neurologist) เพื่อขอคำปรึกษา และ ตรวจวินิจฉัยรักษาครับ เพราะอาการมึนศีรษะ ตาพร่า การเดินไม่สมดุล ล้วนบ่งบอกว่าอาจเกิดจากความผิดปกติในระบบประสาท อาทิเช่น1. มีความผิดปกติในสมองส่วนควบคุมการทรงตัว2. มีการอักเสบหรือความผิดปกติในเส้นประสาทในหู ที่ควบคุมการทรงตัว3. มีความผิดปกติในตัวเส้นประสาท จนทำให้การส่งกระแสประสาทช้ากว่าปกติ4. ประสาทตาอักเสบ หรือ เสื่อม จนทำให้ภาพไม่ชัด และเกิดภาพซ้อน5. โรคอื่นๆ เช่น โรคภูมิคุ้มกันทำร้ายตัวเองบางชนิด ที่เจาะจงทำลายระบบประสาท เป็นต้นสำหรับเรื่องแอสพาเตม แม้ว่าจะมีการรายงานเรื่องผลข้างเคียงทางด้านระบบประสาท แต่นักวิทยาศาสตร์ก็ยังไม่มีหลักฐานอันแน่ชัดในทางสถิติที่จะยืนยันความสัมพันธ์ดังกล่าว เพียงแค่ระบุว่าอาจเป็นปัจจัยหนึ่งเท่านั้น อย่างไรก็ดี เพื่อความมั่นใจ ก็ควรงดหมากฝรั่งประเภทนั้นไปก่อน ก็จะดีกว่าครับเนื่องจากอาการเป็นมานานหลายปีแล้ว และมีแนวโน้มแย่ลง จึงขอแนะนำให้พบแพทย์ผู้เชี่ยวชาญด้านประสาทวิทยา (neurologist) เพื่อไม่ให้โรคลุกลามต่อไปครับ